
EGÉSZSÉGÜGYI ÉS SZOCIÁLPOLITIKAI BIZOTTSÁGA

ELŐTERJESZTÉS

(sürgősséggel a Képviselő-testület 2011. június 22-i ülésére)

TÁRGY:  LAKÁSBÉRLETI SZERZŐDÉSEK MEGHOSSZABBÍTÁSA

Kiskőrös Város Önkormányzata 2006. június 23-tól 2011. június 22-ig terjedő időre bérbe adta Szabóné Harczos Katalin részére, a Kiskőrös, Mészáros L. u. 15/A. ajtószám alatti 1 szoba komfortos, 34 m2 alapterületű lakást.

Szabóné Harczos Katalin egy kiskorú gyermekével él a fenti lakásban. Figyelemmel a család anyagi helyzetére, lakásproblémáját önhibáján kívül nem tudja megoldani, ezért kérte lakásbérleti jogviszonyának meghosszabbítását.

Az Önkormányzat 2008. június 27. napjától 2010. június 26 napjáig terjedő időre bérbe adta Fejes Mariann részére, a Kiskőrös, Mészáros L. u. 22. sz. 6. ajtószám alatti 2 szoba komfortos, 63 m2 alapterületű lakást, majd a lakásbérleti szerződést a Képviselő-testület 64/2010. számú határozata alapján 2011. június 26-ig meghosszabbította.

Fejes Mariann egy kiskorú gyermekével él a fenti lakásban. Figyelemmel a család anyagi helyzetére, lakásproblémáját önhibáján kívül nem tudja megoldani, ezért kérte lakásbérleti jogviszonyának meghosszabbítását.

A lakásrendelet 6/A §-a szerint: „Az Egészségügyi és Szociálpolitikai Bizottság javaslatára, a Képviselő-testület által meghozott döntés alapján, a bérbeadó a határozott időre szóló lakásbérleti jogviszonyt – amennyiben a bérlő lakásproblémáját önhibáján kívül nem tudja megoldani – határozott, alkalmanként legfeljebb 2 évi időtartamra meghosszabbíthatja.”

Figyelemmel arra, hogy a bérlők a lakásproblémájukat önhibájukon kívül nem tudják megoldani, az Egészségügyi és Szociálpolitikai Bizottság a 37/2011. számú határozatával javasolja Szabóné Harczos Katalin lakásbérleti szerződését 2 évvel, a 38/2011. sz. határozatával javasolja Fejes Mariann lakásbérleti szerződését 1 évvel meghosszabbítani.

Kiskőrös, 2011. június 20.


Aszódi Pál sk.


a bizottság elnöke

HATÁROZAT-TERVEZET

A Képviselő-testület, az Egészségügyi és Szociálpolitikai Bizottság javaslata alapján, 

· Szabóné Harczos Katalinnak, a Kiskőrös, Mészáros L. u. 22. szám 15/A ajtószám alatti 1 szoba komfortos, 34 m2 alapterületű lakásra vonatkozó lakásbérleti jogviszonyát - szociális helyzetére tekintettel - 2 évvel meghosszabbítja.

· Fejes Mariannak, a Kiskőrös, Mészáros L. u. 22. sz. 6. ajtószám alatti 2 szoba komfortos, 63 m2 alapterületű lakásra vonatkozó lakásbérleti jogviszonyát - szociális helyzetére tekintettel - 1 évvel meghosszabbítja.

Felelős:
polgármester

Határidő:
2011. június 30.              
